ΚΑΝΟΝΙΣΜΟΣ (ΕΟΚ) αριθ. 3765/91 ΤΟΥ ΣΥΜΒΟΥΛΙΟΥ της 16ης Δεκεμβρίου 1991 για το άνοιγμα και τον τρόπο διαχείρισης κοινοτικής προτιμησιακής οροφής για ορισμένα προϊόντα πετρελαίου διυλισμένα στην Τουρκία και την καθιέρωση κοινοτικής επιτήρησης των εισαγωγών των προϊόντων αυτών (1992)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι το άρθρο 7 του συμπληρωματικού πρωτοκόλλου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Τουρκίας λόγω της προσχώρησης νέων κρατών στην Κοινότητα (1), που υπογράφηκε στην Άγκυρα στις 30 Ιουνίου 1973 και άρχισε να ισχύει την 1η Μαρτίου 1986 (2), προβλέπει την ολική αναστολή των δασμών που επιβάλλονται σε ορισμένα προϊόντα πετρελαίου του κεφαλαίου 27 του κοινού δασμολογίου, που έχουν διϋλιστεί στην Τουρκία, μέσα στα όρια ετήσιας κοινοτικής δασμολογικής ποσόστωσης 340 000 τόνων- ότι πρέπει να προβλεφθεί, για τα εν λόγω προϊόντα, προσωρινή προσαρμογή των προβλεπόμενων δασμολογικών προνομίων, που θα συνίσταται ουσιαστικά στην αντικατάσταση της κοινοτικής δασμολογικής ποσόστωσης από κοινοτική οροφή το ύψος της οποίας, πέρα από το οποίο μπορούν να επανεφαρμόζονται οι δασμοί που ισχύουν για τις τρίτες χώρες, ανέρχεται, μετά από διαδοχικές αυξήσεις, σε 740 250 τόνους-

ότι το Συμβούλιο εξέδωσε τον κανονισμό (ΕΟΚ) αριθ. 1059/88 για τον καθορισμό του καθεστώτος που εφρμόζεται στις συναλλαγές της Ελλάδας με την Τουρκία (3)- ότι το Συμβούλιο εξέδωσε επίσης τον κανονισμό (ΕΟΚ) αριθ. 2573/87 για τον καθορισμό του καθεστώτος που εφρμόζεται στις συναλλαγές της Ισπανίας και της Πορτογαλίας με την Αλγερία, την Αίγυπτο, την Ιορδανία, το Λίβανο, την Τυνησία και την Τουρκία (4)- ότι, ο παρών κανονισμός εφαρμόζεται στην Κοινότητα με την παρούσα σύνθεσή της-

ότι η εφαρμογή καθεστώτος οροφής προϋποθέτει ότι η Κοινότητα ενημερώνεται τακτικά για την εξέλιξη των εισαγωγών των εν λόγω προϊόντων που διυλίζονται στην Τουρκία- ότι ενδείκνυται λοιπόν να υπαχθούν οι εισαγωγές των εν λόγω προϊόντων στο σύστημα επιτήρησης-

ότι ο στόχος αυτός μπορεί να επιτευχθεί με τρόπο διαχείρισης που να βασίζεται στον καταλογισμό, σε κοινοτική κλίμακα, των εισαγωγών των εν λόγω προϊόντων στην οροφή, με το ρυθμό που τα προϊόντα αυτά προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία- ότι αυτός ο τρόπος διαχείρισης πρέπει να προβλέπει τη δυνατότητα επανεφαρμογής των δασμών του κοινού δασμολογίου μόλις η οροφή καλύπτεται στο κοινοτικό επίπεδο-

ότι αυτός ο τρόπος διαχείρισης απαιτεί άμεση και ιδιαίτερα ταχεία συνεργασία μεταξύ των κρατών μελών και της Επιτροπής, η οποία θα πρέπει ιδίως να μπορεί να παρακολουθεί το ρυθμό καταλογισμού στην οροφή και να ενημερώνει σχετικά τα άλλα κράτη μέλη- ότι η συνεργασία αυτή θε πρέπι να είναι τόσο στενή ώστε να μπορεί η Επιτροπή να λαμβάνει τα κατάλληλα μέτρα για την επανεφαρμογή των δασμών του κοινού δασμολογίου μόλις καλυφθεί η οροφή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Ιανουαρίου και μέχρι τις 31 Δεκεμβρίου 1992, οι δαμοί που επιβάλλονται κατά την εισαγωγή στην Κοινότητα ορισμένων προϊόντων πετρελαίου διυλισμένων στην Τουρκία τα οποία περιγράφονται στην παράγραφο 2, αναστέλλονται πλήρως μέσα στα όρια κοινοτικής οροφής 740 250 τόνων-

Μέσα στα πλαίσια αυτής της οροφής, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σ'μφωνα με τον κανονισμό (ΕΟΚ) αριθ. 2573/87.

2. Τα προϊόντα πετρελαίου για τα οποία εφαρμόζεται η παράγραφος 1 είναι τα ακόλουθα:

Αύξων αριθμός Κωδικός ΣΟ Περιγραφή εμπορευμάτων 13.0010 2710 00 Λάδια από πετρέλαιο ή από ασφαλτούχα ορυκτά, άλλα από τα κατεργασμένα λάδια. Παρασκευάσματα που δεν κατονομάζονται ούτε περιλαμβάνονται αλλού, που περιέχουν κατά βάρος 70 % ή περισσότερο λάδια από πετρέλαιο ή ασφαλτούχα ορυκτά και στα οποία τα λάδια αυτά αποτελούν το βασικό συστατικό: Ελαφρά λάδια: Που προορίζονται για άλλες χρήσεις: Ειδικά αποστάγματα: 2710 00 21 Ελαφρό πετρέλαιο 13.0010 (συνέχεια) 2710 00 25 Άλλα Άλλα: Βενζίνη για κινητήρες: 2710 00 31 Βενζίνη αεροπλάνων Άλλη, περιεκτικότητας σε μόλυβδο: 2710 00 33 Που δεν υπερβαίνει τα 0,013 g/l 2710 00 35 Που υπερβαίνει τα 0,013 g/l 2710 00 37 Ειδικό καύσιμο αεροθουμένων τύπου βενζίνης 2710 00 39 Άλλα ελαφρά λάδια Μεσαία λάδια: Που προορίζονται για άλλες χρήσεις: Φωτιστικό πετρέλαιο: 2710 00 51 Ειδικό καύσιμο αερωθουμένων 2710 00 55 Άλλα 2710 00 59 Άλλα Βαριά λάδια: Πετρέλαιο εσωτερικής καύσης (gas oil): 2710 00 69 Που προορίζεται για άλλες χρήσεις Πετρέλαιο εξωτερικής καύσης (fuel oil): 2710 00 79 Που προορίζεται για άλλες χρήσεις Λάδια λιπαντικά και άλλα: 2710 00 95 Που προορίζονται να αναμειχθούν σύμφωνα με τους όρους της συμπληρωματικής σημείωσης 6 του παρόντος κεφαλαίου (1) 2710 00 99 Που προορίζονται για άλλες χρήσεις 2711 Αέρια πετρελαίου και άλλοι αέριοι υδρογονάνθρακες: Που έχουν υγροποιηθεί: 2711 12 Προπάνιο: Άλλο: 2711 12 99 Που προορίζεται για άλλες χρήσεις 2711 13 Βουτάνια: 2711 13 90 Που προορίζονται για άλλες χρήσεις 2712 Βαζελίνη. Παραφίνη, κερί πετρελαίου μικροκρυστάλλινο, slack wax, οζοκηρίτης, κερί από λιγνίτη, κερί από τύρφη, άλλα ορυκτά κεριά και παρόμοια προϊόντα που παίρνονται με σύνθεση ή άλλες μεθόδους, έστω και χρωματισμένα: 2712 10 Βαζελίνη: 2712 10 10 Ακατέργαστη 2712 10 90 Άλλη 2712 20 00 Παραφίνη που περιέχει κατά βάρος λιγότερο του 0,75 % λάδι 2712 90 Άλλα: Άλλα: Ακατέργαστα: 2712 90 39 Που προορίζονται για άλλες χρήσεις 2712 90 90 Άλλα 2713 Οπτάνθρακες (κοκ) από πετρέλαιο, άσφαλτος από πετρέλαιο και άλλα υπολείμματα των λαδιών πετρελαίου ή των ασφαλτούχων ορυκτών: 2713 90 Άλλα υπολείμματα των λαδιών πετρελαίου ή των ασφαλτούχων ορυκτών: 2713 90 90 Άλλα

(1) Η υπαγωγή στη διάκριση αυτή εξαρτάται από τους όρους που προβλέπονται από τις σχετικές κοινοτικές διατάξεις.

3. Οι εισαγωγές των προϊόντων πετρελαίου που αναφέρονται στην παράγραφο 1 υπόκεινται σε κοινοτική επιτήρηση.

4. Ο καταλογισμός στην οροφή γίνεται με το ρυθμό που τα προϊόντα προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία.

5. Ο βαθμός εξάντλησης της οροφής διαπιστώνεται σε κοινοτικό επίπεδο με βάση τις εισαγωγές που καταλογίζονται από τους πόρους της παραγράφου 4.

6. Τα κράτη μέλη ενημερώνουν την Επιτροπή για τις εισαγωγές που γίνονται σύμφωνα με τους όρους που αναφέρονται στο παρόν άρθρο, με την περιοδικότητα και τις προθεσμίες του άρθρου 3.

Άρθρο 2

Μόλις η οροφή που αναφέρεται στο άρθρο 1 παράγραφος 1 καλυφθεί σε κοινοτικό επίπεδο, η Επιτροπή μπορεί να επαναφέρει, με κανονισμό, μέχρι το τέλος του ημερολογιακού έτους, την είσπραξη των δασμών που κανονικά επιβάλλονται.

Άρθρο 3

Τα κράτη μέλη ανακοινώνουν στην Επιτροπή, το αργότερο τη δέκατη πέμπτη ημέρα κάθε μήνα, τις καταλογιστικές εγγραφές που πραγματοποιήθηκαν κατά τη διάρκεια του προηγούμενου μήνα. Μετά από αίτηση της Επιτροπής, τα κράτη μέλη ανακοινώνουν τις εγγραφές αυτές ανά δεκαήμερο, εντός πέντε ολόκληρων ημερών από τη λήξη κάθε δεκαημέρου.

Άρθρο 4

Για να εξασφαλιστεί η εφαρμογή του παρόντος κανονισμού, η Επιτροπή λαμβάνει κάθε χρήσιμο μέτρο, σε άμεση συνεργασία με τα κράτη μέλη.

Άρθρο 5

Ο παρών κανονισμός αρχίζει να ισχύει την 1η Ιανουαρίου. 1992 Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Δεκεμβρίου 1991. Για το Συμβούλιο

Ο Πρόεδρος

H. VAN DEN BROEK

(1) ΕΕ αριθ. L 361 της 31. 12. 1977, σ. 2. (2) ΕΕ αριθ. L 48 της 26. 2. 1986, σ. 36. (3) ΕΕ αριθ. L 104 της 23. 4. 1988, σ. 4. (4) ΕΕ αριθ. L 250 της 1. 9. 1987, σ. 1.